Proizvodi in storitve 2005 (2004)

Viri, ki so bili na voljo Agenciji 2005 (2004)

Uredba (ES) št. 726/2004 Evropskega parlamenta in Sveta z dne 31. marca 2004

Pri opredeljevanju in izvajanju vseh politik in dejavnosti Skupnosti se zagotavlja visoka raven varovanja zdravja ljudi. Dejavnost Skupnosti, ki dopolnjuje nacionalne politike, je usmerjena k izboljševanju javnega zdravja, preprečevanju človekovih obolenj in bolezni ter odpravljanju vzrokov, ki ogrožajo zdravje ljudi. (…) (Člen 152 Pogodbe)

Cilji — Usklajevanje znanstvenih virov, ki jih ji dajo na razpolago pristojni organi držav članic za vrednotenje in nadzor zdravil za uporabo v humani medicini in veterini, — zagotavljanje znanstvenih nasvetov državam članicam in institucijam Evropske unije glede zdravil za uporabo v humani medicini ali veterini.

Naloge — Usklajevanje znanstvenega vrednotenja zdravil, za katera veljajo postopki za pridobitev dovoljenja s strani Skupnosti za promet, — usklajevanje nadzora nad zdravili, odobrenimi v Skupnosti (farmakovigilanca), — svetovanje o najvišjih dovoljenih količinah ostankov zdravil za uporabo v veterini, ki so lahko sprejemljivi v živilih živalskega izvora, — usklajevanje preverjanja skladnosti z načeli dobre proizvodne prakse, dobre laboratorijske prakse in dobre klinične prakse, — vodenje statusa dovoljenj za promet z zdravili.

1. Odbor za zdravila za uporabo v humani medicini, ki je sestavljen iz enega člana ter enega namestnika iz vsake države članice, svetuje o vseh vprašanjih, povezanih z vrednotenjem zdravil za uporabo v humani medicini. 2. Odbor za zdravila za uporabo v veterini, ki je sestavljen iz enega člana ter enega namestnika iz vsake države članice, svetuje o vseh vprašanjih, povezanih z vrednotenjem zdravil za uporabo v veterini. 3. Odbor za zdravila sirote, ki je sestavljen iz enega člana ter enega namestnika iz vsake države članice, svetuje o vseh vprašanjih, povezanih z vrednotenjem zdravil sirot. 4. Odbor za zdravila rastlinskega izvora, ki je sestavljen iz enega člana ter enega namestnika iz vsake države članice, svetuje o vseh vprašanjih, povezanih z vrednotenjem zdravil rastlinskega izvora. 5. Upravni svet, ki je sestavljen iz enega člana in enega namestnika iz vsake države članice, dveh predstavnikov Komisije, dveh predstavnikov, ki ju imenuje Evropski parlament, dveh predstavnikov organizacij bolnikov, enega predstavnika organizacij zdravnikov in enega predstavnika organizacij veterinarjev. Upravni svet sprejme delovni program in letno poročilo. 6. Izvršnega direktorja imenuje upravni svet na predlog Komisije. 7. Zunanja revizija: Evropsko računsko sodišče in služba Komisije za notranjo revizijo. 8. Organ za razrešnico: Parlament na predlog Sveta.

Končni proračun za leto 2005: 111,8 milijona EUR (99,4 milijona EUR) Prispevek Skupnosti (razen subvencije za zdravila sirote): 22,7 % (24,7 %) Število zaposlenih 31. decembra 2005: 379 (314) delovnih mest, določenih v kadrovskem načrtu Število zasedenih delovnih mest: 337,5 (290) +34 (50) drugih uslužbencev (pomožni uslužbenci, dodeljeni nacionalni strokovnjaki, lokalni uslužbenci, uslužbenci, zaposleni preko agencij za zaposlovanje) Skupno število zaposlenih: 371,5 (340) ki opravljajo naslednje naloge: operativne: 302,5 (271) upravne: 69 (69)